**Informacija s Radionice doživljaja**

**održane 2.prosinca 2011. u Kaposvaru, Mađarska**

Prijevoz od Grubišnog Polja do Kaposvara i natrag organizirala je voditeljica projekta u ime projektnog partnera Bjelovarsko- bilogorske županije, pročelnica Upravnog odjela za europske integracije i međunarodnu suradnju Iva Vatrov.

Hodogram putovanja :

* 5:30 sati - polazak iz Grubišnog Polja
* 6 :00 sati - dolazak u Viroviticu
* 6:30 sati – granični prijelaz Virovitica- Barč
* 8:00 sati – dolazak u Kaposvar
* 8:30 – 13:00 – Realizacija programa iz projekta: Radionice doživljaja
* 13:00 – 14:00 - Zajednički ručak
* 14:30 sati – polazak iz Kapošvara prema Grubišnom Polju
* 16: 30 sati – dolazak na granični prijelaz Barč- Virovitica
* 16: 50 sati – dolazak u Viroviticu
* 17:20 sati – povratak u Grubišno Polje

U Radionici doživljaja sudjelovalo je 11 učenika Srednje Škole Bartola Kašića Grubišno Polje i projektni tim nastavnika.

Učenici koji su sudjelovali u Radionici doživljaja :

* Maja Šulog 2.c
* Magdalena Heštera 2.c
* Marin Čavić 3.e
* Ena Komar 3.e
* Mihaela Zima 3.c
* Ivana Božoki 3.c
* Mirela Horvat 4.c
* Dino Černi 4.c
* Marko Dujić 4.c
* Una Stamenić 4.c
* Iva Mojžeš 4.c

Projektni tim :

* Jozo Matošević, ravnatelj
* Ana Saratlija, koordinatorica i prevoditeljica;
* Blaženka Orct, član tima
* Dalibor Lacina , član tima

U 8:00 sati u kampusu Sveučilišta Kapošvar dočekali su nas studenti koji su nas uputili prema zgradi u kojoj su se registrirali svi učesnici Radionice doživljaja.

U 8: 30 sati započela je Svečana ceremonija otvaranja Radionice doživljaja.

Sve nazočne su pozdravili brojni cijenjeni uzvanici: predsjednik Hrvatske državne samouprave u Mađarskoj gospodin **Mišo Hepp**, Dekan Sveučilišta Kapošvar **dr. Laszlo Balogh**, voditeljica Odsjeka za matematiku pri Sveučilištu Kaposvar i stručna voditeljica prekograničnog projekta **dr. Eleonora Stettner**, ravnateljica Gimnazije Petra Preradovića Virovitica **Ivana Bešir**, stručna voditeljica „Radionice doživljaja „ , profesorica matematike i fizike, **Ildiko Szabo.**

Nakon toplih riječi dobrodošlice, u 8:45 sati započela je prezentacija američkog matematičara i umjetnika Roberta Fathauera o fraktalima u matematici i prirodi.

U 9:40 sati istovremeno je započelo 12 različitih radionica.

Naši učenici su sudjelovali u 3 radionice:

* Šest naših učenika sudjelovalo je u radionici „ Kazalište od puzli „ mađarskog knjižničara i dizajnera igara Gabora Gondosa.( radionica se prevodila na hrvatski jezik )
* Dvoje učenika sudjelovalo je u radionici „ Natjecanja putem World Wide Weba ( interneta ) – prostorna vizualizacija i prepoznavanje simetrije“ voditeljice Matematičkog instituta u Ljubljani Mateje Budin.( radionica na engleskom jeziku )
* Troje učenika sudjelovalo je u radionici „ Vasarely kazalište : Gledaj i kombiniraj! „ matematičara s Matematičkog instituta u Beogradu, osnivača i urednika elektroničkog časopisa Vizualna matematika Slavika Jablana. ( radionica na engleskom jeziku)

Na radionicama su ih pratili svi članovi projektnog tima.

Učenici su izrazili zadovoljstvo novim iskustvom rada u radionicama doživljaja.

Nakon završetka radionica, u 11:40 nazočili smo prezentaciji iz fizike „ Kaos u fizici“ mađarskog fizičara Mate Kocha.

Od 11:55 do 12:20 sati upriličene su dvominutne prezentacije svih 12 radionica, u kojima su izabrani učenici i voditelji radionica kratko upoznali sve sudionike sa svakom pojedinačnom radionicom.

Učenica Mirela Horvat izabrana je da predstavi radionicu Slavika Jablana.

U 12:30 sati organizirana je završna svečanost podjele priznanja učenicima koji su 1.prosinca 2011. učestvovali u natjecanju iz matematike.

U 13:15 organiziran je ručak za sve učenike, sudionike Radionice doživljaja, kao i predavače i organizatore cjelokupnog događaja.

U 14.30 sati smo se uputili u Grubišno Polje.

Putovanje i boravak u Kaposvaru ocjenjeni su kao vrlo uspješni i od učenika i od projektnog tima.

U Grubišnom Polju 5.prosinca 2011.

 Ravnatelj :

 Jozo Matošević, prof.